Document ID: 32002R2384

Kommissionens forordning (EF) nr. 2384/2002
af 30. december 2002
om ændring af forordning (EØF) nr. 2837/93 om gennemførelsesbestemmelser til Rådets forordning (EØF) nr. 2019/93 for så vidt angår opretholdelse af olivenlunde i områder, hvor der traditionelt dyrkes oliven
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2019/93 af 19. juli 1993 om særlige foranstaltninger for visse landbrugsprodukter til fordel for de mindre øer i Det Ægæiske Hav(1), senest ændret ved forordning (EF) nr. 442/2002(2), særlig artikel 11, stk. 2, og
ud fra følgende betragtninger:
(1) Kommissionens forordning (EØF) nr. 2837/93(3), senest ændret ved forordning (EF) nr. 2813/94(4), fastsætter betingelserne for ydelse af den faste hektarstøtte for oprettelse af olivenlunde i de områder, hvor der traditionelt dyrkes oliven på de mindre øer i Det Ægæiske Hav.
(2) De i artikel 1 i forordning (EØF) nr. 2837/93 fastsatte kriterier for støtteberettigelse bør suppleres med en betingelse i overensstemmelse med artikel 24, stk. 1, i Kommissionens forordning (EF) nr. 2366/98 af 30. oktober 1998 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2003/04(5), senest ændret ved forordning (EF) nr. 1249/2002(6), som fastsætter minimumsstørrelsen for en olivenmark, der er berettiget til støtte til olivenolieproduktion.
(3) Forordning (EØF) nr. 2837/93 bør ændres i overensstemmelse hermed.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I artikel 1 i forordning (EØF) nr. 2837/93 indsættes som litra e):
"e) der har en minimumstørrelse, som er fastsat i overensstemmelse med artikel 24, stk. 1, andet afsnit, i Kommissionens forordning (EF) nr. 2366/98(7)."
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. december 2002.

Labels: 18
3
5
6